אילן גרוסי

אילן גרוסי (נולד ב-22 בינואר 1964) הוא מסעדן ושף שחי ופועל בירושלים. בעבר היה הבעלים של המסעדות הירושלמיות "שאנטי", "צ'אקרה" ו"סאטיה" וכיום (2026) הוא הבעלים של מסעדת "צ'וטה".

 ביוגרפיה 
נולד בירושלים לנעמי לבית רשתי ולשמואל גרוסי. סבו מצד אביו, גבריאל גרוסי, עלה לארץ ישראל במסע רגלי מכורדיסטן ובירושלים התחתן עם סבתו, חנה. גרוסי גדל בשכונת אבו בסל (ששמה הרשמי: שכונת שערי ירושלים) על יד שוק מחנה יהודה ולאחר מכן בשכונת תלפיות.

למד בבית ספר יסודי ע"ש זלמן ארן ובתיכון במכללת בזק (בשמה המלא: "בית הספר המקצועי לטכנאי בזק שליד משרד התקשורת"). סיים ב-1981.

שירת שירות צבאי בחטיבת גולני (1984-1981).

לאחר סיום שירותו נסע לטיול אחרי צבא לטורקיה. כשחזר למד בקורס גינון ואחר כך עבד כגנן בבקרים. במקביל התחיל לעבוד כטבח בשעות הערב, בין השאר במסעדה "אגס ותפוח" (מסעדה ותיקה שנסגרה ב-2019). בסוף שנות העשרים לחייו נסע לטייל עם אשתו-לעתיד במזרח הרחוק. כשחזר בשנת 1992, התחתן ופתח את המסעדה הראשונה שלו "שאנטי" במרכז העיר. מאז ועד היום (2025) היה הבעלים, המנהל והשף של ארבע מסעדות ירושלמיות.

במהלך השנים למד גרוסי בהשתלמויות ובקורסים רבים בנושאי בישול ומסעדנות. הוא נסע נסיעות מקצועיות לחו"ל והיה סטאז'ר במסעדות יוקרה ברומא ובמדריד. הוא גם ייצג את המדינה ואת העיר ירושלים באירועים ממלכתיים שונים שבהם התבקש להכין למוזמנים מאכלים מאפיינים של המטבח הישראלי. כך ב-2013 השתתף בפסטיבל "ימי ירושלים בפראג",. פסטיבל של עשרה ימים שנועד לחשוף את האמנות הירושלמית הצעירה לקהל בין לאומי. הפסטיבל הופק ביוזמת עיריית ירושלים בשיתוף עם רוח חדשה. מחול, קולנוע, מוזיקה אמנות פלסטית וקולינריה. ב-2018 נשלח לספרד לרגל חגיגות 70 שנה למדינה ובפברואר 2020 השתתף בירושלים באירועי פסטיבל מומבאי-ירושלים.

 המסעדות שפתח וניהל בירושלים 
 שאנטישאנטי היא מילה בסנסקריט שמשמעותה שלווה ורוגע. - מסעדה ברחוב נחלת שבעה 4, בשכונת נחלת שבעה. המסעדה פעלה מספטמבר 1992 עד נובמבר 2023 (כ-31 שנה). לפני פתיחתה של "שאנטי" פעל באותו מבנה (בשנות ה-70 וה-80) בית תה בשם "דונט פאס מי ביי - טי אנד פאי" (באנגלית: "Don't Pass Me By - Tea and Pie"). בשנת 1992, פתח גרוסי במבנה, יחד עם חברו מנוער ירון גור (המכונה "גֶרו"), את מסעדת שאנטי. לאחר כ-8 שנים בניהול המסעדה עבר גור להתגורר בראש פינה וגרוסי פתח את מסעדתו השנייה.
 צ'אקרהצ'אקרות הן מרכזים המצויים בגוף האדם על פי התרבות הינדית, תרבות העידן החדש והרפואה האלטרנטיבית.  (1999 עד היום) - המסעדה פעלה בשני מקומות שונים: ברחוב שלומציון המלכה (2011-1999) וברחוב המלך ג'ורג' 41 (מ-2011). קודם לפתיחתה של צ'אקרה ברחוב המלך ג'ורג' פעל במבנה המסעדה משנת 1972 קפה-מסעדה "רונדו" ואחר כך סניף של "קפה ג'ו". ב-2014 עזב גרוסי את צ'אקרה ופתח את מסעדתו השלישית.
 סאטיהסאטיה היא מילה בסנסקריט שמשמעותה הוא קשב עמוק. (2014 עד 2025) - מסעדה ברחוב קרן היסוד 36, ירושלים. במקום שבו שכן קודם "קפה פרדיסו". במסעדה זו פעל גרוסי כ-11 שנים. ב-2025 עבר למסעדתו הרביעית.
 צ'וֹטהצ'וטה היא בסנסקריט קטן/קטנה. (2025 עד היום) - מסעדה ברחוב בן-סירא 18. במקום שכנה קודם (2021-1991) המסעדה האיטלקית "צ'לו" (Cielo).
המשותף לכל מסעדותיו של גרוסי הוא:
 שמותיהן לקוחים מהתרבות ההודית ומתרבות העידן החדש.
 הן ממוקמות באזורים הוותיקים והמרכזיים בירושלים.
 נהוג בהן תפריט אקלקטי.
 הן מסעדות לא-כשרות.
 הן פתוחות בימי שישי בערב ובשבתות (עובדה נדירה בעולם המסעדות של מערב ירושלים).
 הן מסעדות בולטות בחיי הלילה של ירושלים.

 עיסוקים נוספים 
בנוסף לעיסוקו המרכזי במסעדנות לגרוסי יש כמה עיסוקים נוספים:
 מורה מוסמך ליוגה ועוסק ביוגה כתחביב.
 כחלק ממעורבותו החברתית למד במשך שנתיים קורס מיוחד, במסגרת לימודי חוץ של האוניברסיטה העברית בירושלים, בנושא "אקטיביסטים ירושלמים נלחמים בתופעת הגזענות".

 חיים אישיים 
נשוי לדורית לבית ברכה, מנחת הורים ומומחית לחינוך הגיל הרך. אב לשלושה בנים בוגרים (איתי, סתיו ועילי), שגם הם עוסקים בבישול.

מתגורר בשכונת ארנונה בירושלים.

 גלריית תמונות 

 לקריאה נוספת 
 שירה זקן, "נפתחה לו הצ'אקרה" (ריאיון עם אילן גרוסי), מגזין אוצר, מס' 2, 18 יולי 2025, עמ' 56–57.

 קישורים חיצוניים 











 הערות שוליים 

קטגוריה:מסעדנים ישראלים
קטגוריה:שפים ישראלים
קטגוריה:חיילי חטיבת גולני
קטגוריה:תלפיות: אישים
קטגוריה:ישראלים שנולדו ב-1964